**Forslag 1**

Forslag til årsmøtet Arbeiderpartiet Nordre Follo 2022

Tid: 29.1.2022, kl. 13.00 (slutt ca. 15.30)

Ved Oppegård Arbeiderlag

Oppegård Arbeiderpartilag foreslår å omregulere og endre skogområde som ligger i områder grenset mellom boområder Tårnåsen, Hellerasten, Ødegården til friområde.

Se aktuelt område på vedlagt kartutsnitt.

Vi ønsker dette for å kunne bevare tilgjengelighet og bevaring av skog for beste folkehelse, miljø og biologisk mangfold. Beboere og brukere av området ønsker å bevare dette som sin grønne lunge og nærskog.

I dag er området i konflikt med denne målsetningen siden det er skogområde hvor skog tas ut med falthogst som begrenser bruk av skogen.

Små stier inn til skogen fra boområdene og stier i skogområdet forsvinner med det uttak av skog slik det gjøres i dag av skogeier. Kun merkede stier av skiforeningen er det som blir tatt hensyn til i forskrift og lov.

Ved falthogst, som skogeier har rett til, er han ikke pålagt å ta hensyn til alle stier og småveier inn til eller på tvers inn i skogen, som er etablert de seinere år.

I tillegg fungerer trær i skogen som en lyd isolering mot aktiviteten ved beredskapssenteret. Skogen er en del av den støyskjermen som ligger i løsningen ved etableringen av senteret.

Oppegård Arbeiderpartilag ønsker at befolkning skal kunne benytte område som tilgjengelig friområder slik det er praktisert de seinere år. Dette blir vanskelig med dagens regulering hvor skogeier kan ta ut all skog og ikke ta hensyn til tilgjengelighet for befolkningen.

Vi foreslår at området omreguleres med grunnlag i folkehelse, biomangfold og tiltak for klima med CO2-fangst.

Følges opp i gjeldende kommuneplanarbeid av partigruppa i Arbeiderpartiet i Nordre Follo kommunestyre og Nordre Follos arbeid med partiprogram.

